Allen Paulse kom op Oudtshoorn aan | Oudtshoorn Online
Allen Paulse kom op Oudtshoorn aan	ANC wyke 4 en 8 vergader;
Die argitek van Donderdag se verrassende event bekend
Oudtshoorn. 29 Julie 2012. 18h10. Die nuwe munisipale bestuurder het pas op Oudtshoorn aangekom, terwyl die ANC takke van wyke 4 (Nondumiso Gunguluza) en 8 (Erik Ngalo) in die Nevadasaal in Bongolethu vergader – onder leiding van Vuyiso Forplay van die burgemeester se kantoor.
OO verneem dat Ngalo en Gunguluza beslis geskors gaan word en dat die ANC tussenverkiesings in wyke 4 en 8 gaan afdwing, maar OO kan dit nie tans bevestig nie. So ‘n stap sal die ANC effektief vir bykans 3 maande snoeker omdat die ANC slegs 9 lede sal hê; 10 saam met Vlancio Donson (Icosa); en sonder dat die ANC op die NPP-lid – wie dit ook al mag wees – se ondersteuning kan staatmaak. Die DA/Cope-koalisie, met 11 lede en 1 lid onderskeidelik, sal dus die meerderheidstem in die raad hê en baie waarskynlik, met die instemming van die nuwe NPP-lid, vergaderings kan belê – dertien lede kan op Oudtshoorn ‘n raadsvergadering afdwing.
Daar moet baie duidelik besef word dat Ngalo en Gunguluza nie die ANC verlaat het nie, en daar moet baie duidelik besef word dat die NPP nie ‘n koalisie, of selfs ‘n samewerkingsooreenkoms, met die DA oorweeg nie. Helen Zille, die DA-leier; en Theuns Botha, die Wes-Kaapse leier; en James Selfe, die voorsitter van die DA se federale raad, is onversetlik gekant teen enige samewerkingsooreenkoms met die NPP, of enige ander “klein party”, of die ANC, en het vir alle praktiese doeleindes die Oudtshoorn-raad verlede jaar na die verkiesing op ‘n silwer skinkbord aan die ANC oorhandig. Op die DA kan beslis nie staatgemaak word om die politieke leiding op Oudtshoorn te neem nie.
Dit is verbysterend, en ‘n erge verleentheid, dat DA-raadslede tans verkondig dat hulle party verantwoordelik was vir Donderdag se ommekeer op Oudtshoorn.
OO weet presies wié verantwoordelik was vir die verrassende event Donderdag toe die twee ANC-wyksraadslede, onder enorme druk en persoonlike intimidasie, ‘n besluit vir skoon regering in diens van Oudtshoorn gemaak het.
Dit is beter dat dié naam tans, gegewe die huidige ontstuimige politieke toestand, nie openbaar gemaak word nie.
Maar OO wil ten minste aan hierdie persoon, ‘n getroue OO-leser, sê: Welgedaan! Baie, baie dankie!
OO het net na 17h00 vanmiddag ‘n kort onderhoud met Paulse gehad voordat die nuwe munisipale bestuurder twee afsonderlike vergaderings moes bywoon: Een met die DA; ‘n tweede met die ANC.
Paulse is baie beslis: Voordat hy by die raad aanmeld moet hy ‘n brief van die burgemeester of die direkteur korporatiewe dienste ontvang wat hom formeel inlig dat hy deur die raad aangestel is as munisipale bestuurder. ‘n Konsepkontrak moet aangeheg wees. Paulse sal die aanstelling dan skriftelik aanvaar.
Sonder hierdie prosedure kan die aanstelling later betwis word. Die regsadviseurs van die Wes-Kaapse minister van plaaslike regering het ook hierdie prosedure aanbeveel.
Die halstarrige ANC-administrasie moet dus spoedeisend die raadsbesluit van Donderdag, onder andere om Paulse aan te stel, reduseer tot ‘n resolusie en sorg dat die burgemeester die raadsbesluit uitvoer. Sou die burgemeester weier, staar hy ernstige regsprobleme in die gesig.
Maar OO verneem dat Thandekile Mnyimba, wie se kontrak reeds op 1 Junie deur die hooggeregshof nietig verklaar is, môre terug verwag word op kantoor. Die ANC het kennelik nie eens die administratiewe vermoë om ‘n snotklap te herken as hy een kry nie. Om die waarheid te sê, die soort klap wat die ANC Donderdag gekry het se mukus kom van die Bartholin-tweeling af.
Paulse het aan OO gesê dat hy eenvoudig vir ‘n skoon administrasie onder skoon regering staan, ongeag watter politieke party die raad beheer.
OO kan hiermee géén fout vind nie.
Daar is die belofte van ‘n sagte, welriekende bries in die lug terwyl Oudtshoorn se winter van diskontent (sorry Will!) einde se kant toe blyk te staan.
← Hoe lank gaan Gordon nog hou?Ngalo, Gunguluza off the hook →	7 thoughts on “Allen Paulse kom op Oudtshoorn aan”	kwb says:	2012/08/01 at 15:06	…. and you watch listen and learn
investigative public says:	2012/07/31 at 16:25	….and ??
kwb says:	2012/07/30 at 13:11	OO, there is a thin line between winning and losing;
OO, there is a thin line between Fransman and Skwatsha
OO, there is a thin line between truth and reality
OO, there is a thin line between justice and controversy
OO, there is a thin line between prosperity and integrity
OO, there is a thin line between Thandekile and Paulse
OO, there is a thin line between Adam and Eve
OO, there is a thin line between Adam and Steve
OO, there is a thin line between Madam and Eve
OO, there is a thin line between the OO lines.
pletty says:	2012/07/29 at 21:22	Ah…twin cysters…
Red/Ed says:	2012/07/29 at 20:04	Doc… en mev Doc
Ek is bly julle het dié een geniet. Ek het nogals moes nadink oor hoe ek die klap akkuraat kon beskryf sonder om grafies te wees.
investigative public says:	2012/07/29 at 19:51	Hou nou die Skwatcha en Fransman kampe dop !
Daar gaan nog baie mukus van daardie twee torings stroom
Fransman is besig om met n halitose-spoed geweldig ongewild te raak!
Tyd vir alle kiesers om nou baie wakker te sit en slim te stem as tussenverkiesings kom !
OO sal almal mooi inlig en op hoogte hou – Dankie OO, ODN skuld jou baie !!
Doc says:	2012/07/29 at 18:54	“… die soort klap wat die ANC Donderdag gekry het se mukus kom van die Bartholin-tweeling af”!!!
Ek het my ‘n papie gelag. Ek lag nog steeds. My vrou is histeries.
Dit help natuurlik dat ons altwee mediese dokters is.
Jy kan mense uitk… Sonder dat hulle dit eers agterkom. Dis te heerlik.